Likumprojekts (grozījumi) 22-TA-1925
Izdrukāts 29.07.2026. 21.20 - 2.0 Redakcija
Likumprojekts (grozījumi) 22-TA-1925
Izdrukāts 29.07.2026. 21.20 - 2.0 Redakcija
Grozījumi likumā "Par valsts un pašvaldību dzīvojamo māju privatizāciju"
Izdarīt likumā "Par valsts un pašvaldību dzīvojam māju privatizāciju" (Latvijas Republikas Saeimas un Ministru Kabineta Ziņotājs, 1995, 16.nr.; 1996, 19.nr.; 1997, 2., 14.nr.; 1998, 12.nr.; 2000, 2., 17., 23.nr.; 2001, 3., 16.nr.; 2002, 16.nr.; 2003, 23., 24.nr.; 2004, 10.nr.; 2005, 7.nr.; 2006, 2., 13.nr.; 2007, 11.nr.; 2008, 8.nr.; 2009, 6., 14., 17., 22.nr.; Latvijas Vēstnesis, 2010, 27., 105.nr.; 2013, 47., 191.nr.; 2014, 17., 131.nr.; 2017, 117.nr.; 2019, 129.nr., 20121, 118.nr.) šādus grozījumus:
1. Izteikt 50. panta pirmās daļas 3. punktu šādā redakcijā: “3) maksāt likumisko lietošanas maksu zemes īpašniekam par zemes, uz kuras atrodas privatizētais objekts, lietošanas tiesībām”.
2. Izteikt 54. pantu šādā redakcijā:
" 54. Likumiskās zemes lietošanas tiesības
(1) Ja privatizētais objekts atrodas uz citai personai piederoša zemes gabala, likumiskās zemes lietošanas tiesības attiecas uz tā zemes gabala lietošanu, ko pašvaldības dome vai tās pilnvarota institūcija, vai valsts dzīvojamo māju privatizāciju veicošā institūcija noteikusi kā dzīvojamai mājai funkcionāli nepieciešamo zemes gabalu.
(2) Ja zemes gabala īpašnieks pārdod zemes gabalu, uz kura atrodas privatizācijas objekts, pirmpirkuma tiesības uz to ir privatizētā objekta īpašniekam (īpašniekiem)."
3. Papildināt 68. panta pirmās daļas 2. punktu pēc vārda "nomā" ar vārdiem "(likumiskajā lietošanā)".
4. Papildināt 72. panta pirmās daļas 6. punktu pēc vārda "nomā" ar vārdiem ("likumiskajā lietošanā)".
5. Izslēgt 75. panta piekto daļu.
6. Aizstāt 85. panta septītajā daļā vārdus "zemes nomas" ar vārdiem "likumisko zemes lietošanas"
7. Izslēgt Pārejas noteikumu 50. punktu.
 
8. Papildināt Pārejas noteikumu ar 55., 56. un 57. punktu šādā redakcijā:
"55. Ja šā likuma 7. panta pirmajā, trešajā un septītajā daļā noteiktajos gadījumos, ievērojot šā likuma 53. panta noteikumus, nomā uz 99 gadiem nodots valsts vai pašvaldības īpašumā esošs zemes gabals, attiecīgā privatizētā objekta īpašnieks nomāto zemes gabalu iegūst īpašumā bez papildu maksas, ja ievēroti šajā likumā un citos likumos zemes iegūšanai īpašumā paredzētie nosacījumi, iesniedzot rajona (pilsētas) tiesā nostiprinājuma lūgumu.
56. Ar 2024. gada 1. janvāri šajā likumā paredzētās valsts vai pašvaldības īpašumā esošā zemes gabala nomas tiesības uz 99 gadiem ir atzīstamas par likumiskajām zemes lietošanas tiesībām atbilstoši likumā "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un kārtību" noteiktajam.
57. Ja nomājamo zemes platību noteic zemes nomas līgumi, kas ir noslēgti līdz 2014. gada 31. decembrim, vai lietās, kuras ierosinātas pirms 2014. gada 19. jūnija grozījumu šā likuma 54. panta pirmajā daļā spēkā stāšanās, to ir noteikusi tiesa, privatizētā objekta īpašnieks turpina lietot zemi nomas līgumā vai tiesas noteiktajā platībā līdz brīdim, kad dzīvojamai mājai funkcionāli nepieciešamais zemesgabals ir noteikts vai pārskatīts".

